Pelabuhan Sandakan

Pelabuhan Sandakan adalah sebuah pelabuhan yang terletak di Sandakan, Sabah, Malaysia. Dibuka sejak tahun 1979, pelabuhan ini dikendalikan oleh Sabah Ports Sdn Bhd, suatu anak syarikat milik Suria Capital Holdings Berhad.

Geografi 
Terletak menghadap ke Laut Sulu, pelabuhan ini merupakan salah satu pelabuhan utama yang mengeksport minyak, sagu dan tembakau.

Pembinaan 
Pelabuhan Sandakan sebelum ini terletak berdekatan dengan pusat bandar Sandakan sejak era Borneo Utara. Ia kemudiannya dipindahkan ke kawasan Karamunting dan mula dibuka pada tahun 1979.

Pada tahun 2019, pemanjangan dermaga pelabuhan Sandakan telah siap sepenuhnya dan dipercayai dapat memacu pembangunan sektor logistik dan meningkatkan ekonomi Sandakan.

Rujukan

Pautan luar 
 

Sandakan
Sandakan